LĪGUMS Nr.______________ (projekts)

Valmierā	
Līguma sagatavošanas datums: ___________________

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums*

SIA “ZAAO”, reģistrācijas numurs 44103015509, juridiskā adrese Rīgas iela 32, Valmiera, Valmieras novads, turpmāk – Pasūtītājs, kuru, pamatojoties uz 2024. gada 10. septembra pilnvaru Nr. 4329, pārstāv valdes priekšsēdētājs Gints Kukainis, no vienas puses, un
_____[nosaukums]_______________, reģistrācijas numurs _________________, juridiskā adrese ____________________, turpmāk – Piegādātājs, kuru, pamatojoties uz ____[pārstāvības pamats]___________, pārstāv ______[amata nosaukums, vārds uzvārds]___________, no otras puses,
[bookmark: _Hlk113265766]turpmāk Pasūtītājs un Piegādātājs kopā – Puses, katrs atsevišķi – Puse,
pamatojoties uz Pasūtītāja rīkotā atklātā konkursa “Traktortehnikas piegāde”, identifikācijas Nr. ZAAO 2026/34/l, turpmāk – iepirkums, 1. daļas rezultātiem un Piegādātāja iepirkuma ietvaros iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs pasūta un pērk, bet Piegādātājs pārdod un piegādā Līguma noteikumiem, Piegādātāja iepirkuma ietvaros iesniegtajai tehniskajai specifikācijai (Līguma 1. pielikums) un finanšu piedāvājumam (Līguma 2. pielikums) atbilstošu jaunu un ekspluatācijā neizmantotu frontālo iekrāvēju: _____________________________________________ ar tehniskajā specifikācijā norādīto aprīkojumu, turpmāk – Prece.
1.2. Piegādātājs nodrošina, ka Precei atbilstoši iepirkuma ietvaros iesniegtajai tehniskajai specifikācijai tiek nodrošināta Preces ražotāja garantija, kā arī Preces dīlera tehniskā servisa pieejamība.
1.3. Parakstot Līgumu, Piegādātājs apliecina, ka ir informēts, ka Līgums tiek īstenots Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.1. pasākuma “Atkritumu šķirošana, pārstrāde un reģenerācija” trešās atlases kārtas apstiprinātā projekta Nr. 2.2.2.1/3/25/I/006 “Vidzemes reģiona aprites ekonomikas un atkritumu apsaimniekošanas infrastruktūras attīstība: vides izglītības pilnveide, nešķirotu sadzīves atkritumu šķirošanas līnijas modernizācija”  ietvaros, un Puses apņemas ar Līguma izpildi saistītajos dokumentos, tajā skaitā rēķinos, pieņemšanas-nodošanas aktos u.tml. nodrošināt atsauci uz šajā punktā minēto projektu.

2. LĪGUMCENA UN SAMAKSAS KĀRTĪBA
2.1. Preces cena atbilstoši Piegādātāja iesniegtajam finanšu piedāvājumam bez pievienotās vērtības nodokļa, turpmāk – PVN, ir EUR __[cena skaitļiem]__ (___________[cena vārdiem]________), turpmāk – Līgumcena. PVN aprēķināms normatīvajos aktos noteiktajā kārtībā.
2.2. Līgumcenā ietilpst Preces cena, ieskaitot jebkādas papildu iekārtas un aprīkojumu, kas ir uzstādīti saskaņā ar Līgumu un tehnisko specifikāciju, Preces piegādes izmaksas, personāla apmācības par Preces lietošanu, nodokļi, izņemot PVN, un nodevas, kā arī jebkuras citas izmaksas, kas rodas Līguma izpildē.
2.3. Līgumcenas samaksu Pasūtītājs veic saskaņā ar Pasūtītāja finanšu līzinga sniedzēja/kredītiestādes noteikumiem, bet ne vēlāk kā 30 (trīsdesmit) dienu laikā no Preces pieņemšanas‑nodošanas akta parakstīšanas dienas, Piegādātāja rēķina par Preci saņemšanas un pēc Preces reģistrēšanas uz Pasūtītāja vārda normatīvajos aktos noteiktajā kārtībā.
2.4. Samaksa par Preci tiek veikta bezskaidras naudas norēķinu veidā uz Piegādātāja Līgumā norādīto norēķinu kontu. Pasūtītāja veiktais maksājums par Preci ir uzskatāms par izpildītu dienā, kad Pasūtītājs ir veicis darbības Līgumcenas pārskaitīšanai uz Piegādātāja norēķinu kontu.
2.5. Puses vienojas, ka izrakstītajos rēķinos, kas sagatavoti elektroniski, personas, kas izraksta rēķinu, rakstiskais paraksts tiek aizstāts ar tā elektronisko apliecinājumu (autorizāciju). Elektroniski sagatavotie rēķini tiek nosūtīti uz Pasūtītāja e-pasta adresi: pasts@zaao.lv . Rēķinam jābūt sagatavotam elektroniskā datu uzskaites sistēmā, kuru Piegādātājs izmanto savas grāmatvedības kārtošanā un tā saturs nevar būt (tikt) pakļauts izmaiņām. Elektroniski saņemtais (izrakstītais) rēķins satur pilnu informāciju atbilstoši Grāmatvedības likuma prasībām, kā arī rēķinā ir jāietver atsauce uz projektu Nr. 2.2.2.1/3/25/I/006 (Līguma 1.3. punkts). Rēķini, kas saņemti ieskenēti vai pa faksu, netiks uzskatīti par pamatu maksājumu veikšanai. Gadījumā, ja Piegādātājs rēķinu nav noformējis atbilstoši šī Līgumā punktam, Pasūtītājs par to informē Piegādātāju un neapmaksā rēķinu līdz brīdim, kamēr Piegādātājs nav novērsis nepilnības un iesniedzis korektu rēķinu. Šajā punktā minētajā gadījumā Pasūtītājs nesedz Piegādātājam zaudējumus, kas var rasties nekorekta rēķina iesniegšanas rezultātā, kā arī šādā gadījumā Piegādātājs nevar piemērot Līguma 7.6. punktā minēto līgumsodu.
2.6. Ja Pasūtītājs konstatē, ka Piegādātājs Preces piegādē ir izmantojis Krievijas Federācijas un Baltkrievijas Republikas izcelsmes preces un pakalpojumus, Pasūtītājs par šādām precēm vai pakalpojumiem samaksu neveic, kā arī piemēro Līguma 7.7. punkta nosacījumus.

3. PUŠU TIESĪBAS UN PIENĀKUMI
3.1. Piegādātāja pienākumi un tiesības:
3.1.1. piegādāt Preci uz piegādes vietu: Aprites ekonomikas centrs “Daibe”, “Stūri”, Stalbes pagasts, Cēsu novads, LV-4151;
3.1.2. nodrošināt Preces pilnīgu atbilstību Līguma un tā pielikumu prasībām, Preces atbilstību kvalitātes prasībām atbilstoši paredzētajam Preces izmantošanas veidam un intensitātei. Ar kvalitatīvu un Līguma prasībām atbilstošu Preci Līguma ietvaros saprotama Prece, kas atbilst Preces ražotāja standartiem, kā arī spēkā esošiem normatīvajiem aktiem, kas attiecas uz konkrēto Preci, un Līguma noteikumiem un ir izmantojama atbilstoši iepirkumā izvirzītajam lietošanas mērķim;
3.1.3. nodrošina Pasūtītāja pārstāvjiem iespēju visos Līguma izpildes posmos pārliecināties par Preces un Līgumā paredzēto Piegādātāja darbu atbilstību tehniskās specifikācijas prasībām. Piegādātājs pēc Pasūtītāja pieprasījuma ne vēlāk kā 2 (divu) dienu laikā informē un sniedz ziņojumu Pasūtītājam par Līguma izpildes gaitu;
3.1.4. nodot Pasūtītājam Preci kopā ar dokumentiem, kas apliecina Preces reģistrāciju atbilstošā reģistrā normatīvajos aktos noteiktajā kārtībā, tajā skaitā Piegādātājs Preces piegādes brīdī iesniedz Pasūtītājam: Preces servisa grāmatiņu vai citu ražotāja paredzētu dokumentāciju (tostarp elektronisku), kas nodrošina Preces apkopes un servisa uzskaiti, tehnisko parametru un lietošanas instrukcijas dokumentāciju latviešu valodā; rezerves atslēgu; Preces reģistrācijas apliecību; Preces valsts reģistrācijas numura zīmes;
3.1.5. apliecināt un garantēt, ka Prece ir aprīkota ar Preces ražotāja akceptētu dzinēja telpas automātisku ugunsdzēšanas sistēmu;
3.1.6. uzņemties atbildību un nodrošina pilnīgu Preces drošību pret iespējamajiem bojājumiem un zudumiem līdz Preces nodošanai Pasūtītājam;
3.1.7. bez Pasūtītāja rakstveida piekrišanas nav tiesību nodot ar Līgumu nolīgtās tiesības un pienākumus trešajai personai vai piesaistīt apakšuzņēmumus, kas nav bijuši norādīti iepirkuma piedāvājumā;
3.1.8. veicot Preces piegādi, ievērot un atbildēt par Latvijas Republikas spēkā esošo drošības tehnikas, darba drošības un aizsardzības, vides aizsardzības, ugunsdrošības un citu normatīvo aktu prasībām, kas attiecas uz Preces piegādi un kārtību;
3.1.9. novērst Līgumā noteiktajā kārtībā saņemtajos Pasūtītāja iebildumos norādītās neatbilstības, ievērojot Pasūtītāja norādīto termiņu un nosacījumus;
3.1.10. ievērot Pasūtītāja piegādātāju ētikas kodeksu (pieejams: https://zaao.lv/piegadataju-etikas-kodekss/), kā arī citas instrukcijas, noteikumus, kurus Pasūtītājs ir izdevis saskaņā ar Pasūtītāja piegādātāju ētikas kodeksa principiem un ar kuriem Pasūtītājs ir iepazīstinājis Piegādātāju. Piegādātājs nodrošina, ka Pasūtītāja piegādātāju ētikas kodeksu ievēro arī Piegādātāja piesaistītie apakšuzņēmēji;
3.1.11. nodrošināt, ka Preces dīlera tehniskā servisa pieejamība ir 100 km rādiusā no Preces piegādes vietas (Līguma 3.1.1. apakšpunkts);
3.1.12. piegādājot Preci, veikt Pasūtītāja personāla apmācības (4 darbiniekiem, ne mazāk kā 2 stundas katram);
3.1.13. Preces garantijas periodā, ja Precei ir nepieciešams remonts, nodrošināt Preces aizstājējtehniku saskaņā ar Līguma 5.11. un 6.4. punktu;
3.1.14. nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi, kā arī atbildēt par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības;
3.1.15. pēc Pasūtītāja pieprasījuma iesniegt informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
3.2. Pasūtītāja tiesības un pienākumi:
3.2.1. Līguma izpildes gaitā pārliecināties par Līgumā un tā pielikumos noteikto prasību izpildi, gan pieprasot informāciju, gan veicot klātienes pārbaudes un neatbilstību gadījumā prasīt Piegādātājam tās novērst;
3.2.2. pirms Preces piegādes prasīt Piegādātājam nebūtiskas izmaiņas Preces komplektācijā, ja tas ir objektīvi nepieciešams un saskaņā ar Publisko iepirkumu likumu nav uzskatāms par būtisku iepirkuma noteikumu grozīšanu, kas būtu ietekmējis pretendentu loku, un Piegādātājs tām rakstveidā piekrīt;
3.2.3. pieņemot Preci, pieaicināt neatkarīgus speciālistus un ekspertus;
3.2.4. pirms Preces pieņemšanas-nodošanas akta parakstīšanas, ja Precei konstatētas nepilnības, sagatavot defekta aktu, kurā norādītas konstatētās nepilnības un termiņš to novēršanai;
3.2.5. nepieņemt Preci, ja tā neatbilst Līguma un tā pielikumu noteikumiem un prasībām;
3.2.6. nodrošināt Preces ekspluatācijas, uzglabāšanas un lietošanas noteikumu ievērošanu tādā apmērā, kādā Piegādātājs ir informējis Pasūtītāju;
3.2.7. veikt samaksu par Piegādātāja piegādāto Līguma un iepirkuma prasībām atbilstošo Preci Līgumā noteiktajā kārtībā un apmērā;
3.2.8. neveikt nekādas darbības, kas varētu traucēt Līguma izpildi, ja netiek pārkāpti Līguma noteikumi;
3.2.9. apņemas nodrošināt Piegādātāju ar visu Pasūtītāja rīcībā esošo informāciju, kas nepieciešama Līguma izpildei.
3.3. Gadījumā, ja Piegādātājs nenovērš Pasūtītāja konstatētās Līguma izpildes neatbilstības noteiktajā termiņā, tad Pasūtītājam, ja tas ir iespējams, ir tiesības par saviem līdzekļiem novērst konstatētās neatbilstības un iesniegt Piegādātājam rēķinu par radušos izdevumu apmaksu.
3.4. Pasūtītājs neatbild par Piegādātāja vai trešo personu (apakšuzņēmēju) darbības vai bezdarbības rezultātā radītajiem zaudējumiem vai kaitējumu.
3.5. Strīdus gadījumā attiecībā uz to, vai Prece atbilst vai neatbilst kvalitātes prasībām, Puses pieaicina neatkarīgo ekspertu, kura izdevumus apmaksā Puse, kuras apgalvojumus eksperta slēdzienā ir norādīts kā nekorekts.
3.6. Līdz Preces nodošanai Pasūtītājam Prece ir Piegādātāja īpašumā un pilnā atbildībā, izņemot, ja Puses rakstveidā vienojas par citiem noteikumiem.

4. LĪGUMA DARBĪBAS UN PRECES PIEGĀDES TERMIŅI
4.1. Līgums stājas spēkā tā abpusējas parakstīšanas dienā un ir spēkā līdz tajā noteikto saistību pilnīgai izpildei vai līdz Līguma pirmstermiņa izbeigšanai Līgumā noteiktajos gadījumos un kārtībā.
4.2. Preces piegāde ir jāveic ne vēlāk kā 5 (piecu) mēnešu laikā no Līguma spēkā stāšanās dienas.

5. PRECES PIEGĀDE UN NODOŠANA
5.1. Pēc Piegādātāja paziņojuma par Preces piegādes paredzamo datumu Pasūtītājs ne vēlāk kā 3 (trīs) darba dienu laikā informē Piegādātāju par piegādes nosacījumiem (darba laiks, kontaktpersona u.tml.). Preces piegādes vieta: Aprites ekonomikas centrs “Daibe”, “Stūri”, Stalbes pagasts, Cēsu novads, LV-4151. 
5.2. Pasūtītājs nodrošina sava pārstāvja klātbūtni Preces piegādes vietā un laikā.
5.3. Piegādātājs ir atbildīgs par normatīvajos aktos noteikto noteikumu ievērošanu Preces piegādes laikā, t.sk. ceļu satiksmes noteikumus.
5.4. Preces piegādes un nodošanas dienā Piegādātājs nodod Pasūtītājam no savas puses parakstīto Preces pieņemšanas‑nodošanas aktu, turpmāk – Akts, 2 (divos) eksemplāros. Piegādātāja pienākums ir nodot visus ar Preci saistītos dokumentus un pavaddokumentus, kas norādīti Līgumā un iepirkuma tehniskajā specifikācijā.
5.5. Pēc Akta saņemšanas Pasūtītājs pārbauda Preces atbilstību Līguma un iepirkuma tehniskās specifikācijas noteikumiem un, ja Precei netiek konstatēti trūkumi/neatbilstības, paraksta Aktu.  Ja Pasūtītājs konstatē Preces trūkumus/neatbilstības, Pasūtītājs neparaksta Aktu un atdod to neparakstītu Piegādātājam, rakstveidā norādot Akta neparakstīšanas iemeslus un Precei konstatētās neatbilstības. Aktu Pasūtītājs iesniedz Piegādātājam ne vēlāk kā 3 (trīs) darba dienu laikā no Akta saņemšanas dienas. Ja 3 (trīs) darba dienu laikā Pasūtītājs nav iesniedzis Piegādātājam Aktu vai nav norādījis Precei konstatētās neatbilstības, uzskatāms, ka Prece ir pieņemta 4. (ceturtajā) darba dienā no Akta saņemšanas dienas.
5.6. Ja Pasūtītājs neparaksta Aktu, jo Precei ir konstatētas neatbilstības, Piegādātājam ir pienākums novērst Aktā norādītās Preces nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par Preces konstatēto nepilnību novēršanas termiņu, Piegādātāja pienākums ir novērst konstatētās Preces nepilnības 10 (desmit) darba dienu laikā no brīža, kad saņemts Pasūtītāja atteikums parakstīt Aktu. 
5.7. Ja Pasūtītājs konstatē būtisku Preces neatbilstību tehniskajai specifikācijai (piemēram, piegādāta Prece neatbilst iepirkuma prasībām un Piegādātājam ar šādas Preces piedāvājumu nebūtu piešķiramas līguma slēgšanas tiesības), Pasūtītājs sastāda defektu aktu, un Piegādātājam ir pienākums aizstāt neatbilstošo Preci pret atbilstošu Preci Pušu noteiktajā termiņā. Ja Puses nespēj panākt vienošanos par Precei nomaiņas termiņu, Piegādātāja pienākums ir apmainīt nekvalitatīvo Preci pret Līguma un tā pielikumiem atbilstošu Preci 10 (desmit) dienu laikā no brīža, kad saņemts Pasūtītāja parakstīts defekta akts. Piegādātājam nav pienākuma apmainīt Preci, ja tas pierāda, ka Prece ir atbilstoša.
5.8. Prece uzskatāma par nodotu Pasūtītājam dienā, kad Pasūtītājs parakstījis dokumentus par Preces pieņemšanu.
5.9. Pēc Preču piegādes Pasūtītāja norādītajā vietā atbildību par Preces apsardzi uzņemas Pasūtītājs.
5.10. Pasūtītājam ir tiesības jebkurā Līguma darbības laikā konstatēt Preces neatbilstību Līguma un tā pielikumu noteikumiem. Šādā gadījumā Piegādātājs nodrošina neatbilstības novēršanu atbilstoši garantijas noteikumiem.
5.11. Periodā, kamēr Precei tiek novērsti konstatētie trūkumi vai neatbilstības, Piegādātājs nodrošina aizstājējtehnikas piegādi Pasūtītājam atbilstoši Līguma 6.4. punktā noteiktajiem termiņiem, papildus ievērojot šādus noteikumus:
5.11.1. pēc aizstājējtehnikas piegādes Piegādātājs ar Pasūtītāju saskaņotā laikā un vietā nodrošina kvalitatīvu un pilnīgu instruktāžu Pasūtītāja darbiniekiem par aizstājējtehnikas lietošanu;
5.11.2. aizstājējtehnika tiek nodota Pasūtītājam uz patapinājuma noteikumiem (Civillikums 1947.‑1967. panti, izņemot 1964. pantu) līdz Preces nodošanai Pasūtītājam;
5.11.3. aizstājtehnikas tehniskie parametri un veiktspējai ir jābūt ekvivalentai tehniskā specifikācijā noteiktajiem Preces parametriem vai labākai.

6. GARANTIJAS SAISTĪBAS, PAKALPOJUMA VEIKŠANAS KĀRTĪBA
6.1. Piegādātājs sniedz garantiju Precei saskaņā ar Preces garantijas un tehniskās specifikācijas noteikumiem. Pakalpojumu Piegādātājs veic saskaņā ar Līgumu un tehnisko specifikāciju.
6.2. Garantijas termiņā Piegādātājs nodrošina, ka Prece saglabā pienācīgu kvalitāti, drošumu un pilnīgas lietošanas īpašības.
6.3. Ja garantijas termiņā Pasūtītājs konstatē, ka Prece nesaglabā pienācīgu kvalitāti, drošumu un lietošanas īpašības, tad Pasūtītājs paziņo (telefoniski vai e-pasta sūtījuma veidā) par to Piegādātājam, uzaicinot Piegādātāju sagatavot divpusēju aktu par konstatētajiem trūkumiem. Piegādātāja pārstāvja neierašanās gadījumā Pasūtītājam ir tiesības sagatavot aktu bez Piegādātāja piedalīšanās un sagatavotais akts kļūst saistošs Piegādātājam. Ja tas ir iespējams, defektu diagnosticē attālināti un aktu sastāda elektroniski.
6.4. Piegādātājs par saviem līdzekļiem novērš Precei konstatētos trūkumus vai bojājumus 5 (piecu) dienu laikā no Līguma 6.3. punktā minētā akta sagatavošanas dienas. Ja objektīvu iemeslu dēļ ir nepieciešams ilgāks remonta un/vai servisa laiks, tas var tikt pagarināts, iepriekš par to rakstveidā vienojoties ar Pasūtītāju. Šajā punktā minētajā gadījumā, ja Prece nav ekspluatējama, Piegādātājs nodrošina aizstājējtehniku Līguma 5.11. punktā noteiktajā kārtībā sākot ar 6. (sesto) dienu no Līguma 6.3. punktā minētā akta sagatavošanas dienas.
6.5. Piegādātājs nodrošina, ka Preces dīlera tehniskā servisa pieejamība ir 100 (viens simts) km rādiusā no Preces piegādes adreses (Līguma 3.1.1. apakšpunkts). 
6.6. Ja Piegādātājs nenodrošina pakalpojuma veikšanu Līguma 6.4. punktā noteiktajā termiņā, tad Pasūtītājam ir tiesības attiecīgo pakalpojumu veikt citā servisā. Šādā gadījumā Piegādātājs sedz visas Pasūtītājam radušās izmaksas.
6.7. Pakalpojuma izpildi apliecina Pušu parakstīts darbu nodošanas‑pieņemšanas akts.
6.8. Veicot pakalpojumu, Piegādātājam ir pienākums izmantot jaunas un Preces ražotāja akceptētas (oriģinālās) rezerves daļas un servisa materiālus, kā arī piesaistīt kvalificētus darbiniekus.
6.9. Garantijas nodrošināšanas ietvaros nomainītajām un labotajām detaļām Piegādātājs nodrošina garantiju visā attiecīgās Preces garantijas periodā.

7. PUŠU MANTISKĀ ATBILDĪBA UN LĪGUMSODI
7.1. Ja Piegādātājs nepiegādā Preci Līguma 4.2. punktā noteiktajā termiņā, tad Pasūtītājam ir tiesības piemērot, un Piegādātājam pienākums maksāt līgumsodu 0,5 % apmērā no Līgumcenas par katru nokavēto dienu, bet ne vairāk kā 10 % apmērā no Līgumcenas.
7.2. Ja Piegādātājs Līgumā noteiktajā kārtībā neapmaina nekvalitatīvo Preci pret jaunu vai nenovērš konstatētās Preces nepilnības, Pasūtītājs ir tiesīgs pieprasīt Piegādātājam maksāt līgumsodu 0.5 % apmērā no Līgumcenas par katru nokavēto dienu, bet ne vairāk kā 10 % apmērā no Līgumcenas. Ja šajā punktā norādītais kavējums ir ilgāks nekā 15 (piecpadsmit) dienas, tad papildu šī punkta pirmajā teikumā minētajam līgumsodam Pasūtītājs ir tiesīgs no Piegādātāja prasīt atlīdzināt attiecīgās Preces remonta izmaksas, ja Pasūtītājs Preces trūkumus novērš pie citas, trešās personas.
7.3. Ja Piegādātājs nenodrošina Līguma 5.11. punktā noteiktās aizstājējtehnikas piegādi Līguma 6.4. punktā noteiktajā termiņā, tad Pasūtītājam ir tiesības piemērot un Piegādātājam pienākums maksāt līgumsodu EUR 500.00 (pieci simti euro, 00 centi) apmērā par katru nokavēto dienu, bet ne vairāk kā 10% (desmit procentu) apmērā no Līgumcenas.
7.4. Ja Piegādātājs nepilda kādu no Līguma 3.1. punktā norādītajiem pienākumiem un par attiecīgo pārkāpumu šajā Līgumā nav paredzēts atsevišķs līgumsods, Pasūtītājs ir tiesīgs aprēķināt līgumsodu EUR 500.00 (pieci simti euro, 00 centi) apmērā par katru fiksēto pārkāpumu.
7.5. Ja Pasūtītājs vienpusēji atkāpjas no Līguma 8.3.1. vai 8.3.2. apakšpunktā noteiktajā gadījumā, Pasūtītājam ir tiesības piemērot, un Piegādātājam pienākums maksāt līgumsodu 10% apmērā no Līgumcenas.
7.6. Par maksājumu termiņu kavējumiem kavējusī Puse maksā otrai Pusei līgumsodu 0,5% apmērā no termiņā neapmaksātā rēķina summas par katru kavējuma dienu, bet kopā ne vairāk par 10% no termiņā neapmaksātā rēķina summas. Ja rēķins izrakstīts pastāvot strīdam par rēķinā iekļaujamo summu, līgumsods aprēķināms par rēķina summu, par ko starp Pusēm strīds nepastāv.
7.7. Ja Pasūtītājs konstatē, ka Piegādātājs Līguma izpildē izmanto Krievijas Federācijas un Baltkrievijas Republikas izcelsmes preces vai pakalpojumus, Pasūtītājs pieprasa Piegādātājam attiecīgo preču vai pakalpojumu nomaiņu (ja tas ir iespējams) un šādā gadījumā Pasūtītājs ir tiesīgs piemērot līgumsodu 10% apmērā no attiecīgās Preces vērtības.
7.8. [bookmark: _Hlk92805381]Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, izrakstītu rēķinu par līgumsoda piemērošanu. Puses vienojas, ka Pasūtītājam, par to informējot Piegādātāju, ir tiesības vienpusēji aprēķināt un ieturēt no Piegādātāja iesniegtā rēķina Līgumā paredzētos līgumsodus, ja tādi tiek piemēroti.
7.9. Līgumsoda samaksa neatbrīvo Puses no Līguma saistību izpildes.
7.10. Visos gadījumos, kad līgumsods aprēķināms no Līguma, Preces vai rēķina summas, aprēķins tiek veikts no summas bez pievienotās vērtības nodokļa.
7.11. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī Pušu Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

8. LĪGUMA GROZĪJUMI UN LĪGUMA DARBĪBAS IZBEIGŠANA
8.1. Līgumu var papildināt vai grozīt, ievērojot Publisko iepirkumu likuma 61. panta noteikumus, vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
8.2. Pusēm, savstarpēji vienojoties, ir tiesības veikt grozījumus Līgumā, pagarinot Preces piegādes termiņu par ne vairāk kā 30 (trīsdesmit) dienām, gadījumā, ja Piegādātājs nevar piegādāt Preci Līguma 4.2. punktā noteiktajā termiņā no Piegādātāja neatkarīgu iemeslu dēļ. Šajā punktā noteiktajā gadījumā Piegādātājam jāiesniedz Pasūtītājam dokuments, kas apliecina attiecīgo apstākļu, kas ir par pamatu Preces piegādes kavējumam, esamību. Šajā punktā ietvertais attiecībā uz Preces piegādes termiņa pagarinājumu ir Pasūtītāja tiesība nevis pienākums, un Pasūtītājs var nepiekrist pagarināt Preces piegādes termiņu, ja Piegādātāja iesniegtais pamatojums nav pietiekams vai tiek konstatēts, ka tas nav saistīts ar Preces piegādes kavējumu.
8.3. Pasūtītājs ir tiesīgs vienpusēji bez iepriekšējā brīdinājuma atkāpties no Līguma, par to rakstiski paziņojot Piegādātājam, ja:
8.3.1. Piegādātājs kavē Līguma 4.2. punktā noteikto Preces piegādes termiņu ilgāk par 15 (piecpadsmit) kalendārajām dienām, un Puses nav vienojušās par Preces piegādes termiņa pagarinājumu Līguma 8.2. punktā noteiktajā kārtībā;
8.3.2. Piegādātājs ir piegādājis nekvalitatīvu, tehniskai specifikācijai neatbilstošu Preci un konstatētos Preces trūkumus nav novērsis Līgumā noteiktajos termiņos;
8.3.3. [bookmark: _Hlk224894450]Piegādātājs nav novērsis Preces trūkumus/defektus Līguma 5.6., 5.7. vai 6.4. punktā noteiktajā kārtībā un termiņā vai nav nodrošinājis Preces aizstājējtehnikas piegādi Līguma 6.4. un 5.11. punktā noteiktajā kārtībā un termiņā un pēc Pasūtītāja brīdinājuma saņemšanas nav novērsis pārkāpumu 5 (piecu) dienu laikā;
8.3.4. tiek konstatēts, ka Līguma izpildē ir izmantotas Krievijas Federācijas vai Baltkrievijas Republikas izcelsmes preces vai pakalpojumi un ja pēc Pasūtītāja rakstiska paziņojuma pārkāpums netiek novērsts Pasūtītāja noteiktajā termiņā;
8.3.5. Piegādātājs Pasūtītājam ir nodarījis zaudējumus;
8.3.6. ja Līgumā noteiktie līgumsodi Izpildītājam, kas noteikti procentu veidā, ir sasnieguši 10% (desmit procentus) no kopējās Līgumcenas;
8.3.7. iestājas kāds no Publisko iepirkuma likuma 64. panta pirmajā daļā noteiktajiem gadījumiem.
8.4. Piegādātājs var vienpusēji bez iepriekšējā brīdinājuma atkāpties no Līguma, par to rakstiski paziņojot Pasūtītājam, ja pēc kvalitatīvas Preces piegādes, abpusēji parakstīta Akta un Piegādātāja rēķina saņemšanas, Pasūtītājs nav veicis Līgumā noteiktajā termiņā un apjomā samaksu par Preci un pēc Piegādātāja brīdinājuma saņemšanas nav veicis pilnīgu Līgumcenas samaksu 20 (divdesmit) dienu laikā.
8.5. Katra no Pusēm ir tiesīga izbeigt Līgumu pirms termiņa vienpusēji ar rakstveida paziņojumu otrai Pusei, ja otrai Pusei uzsākts maksātnespējas process, tiesiskās aizsardzības process, likvidācijas process vai tās darbība tiek izbeigta vai pārtraukta.
8.6. Jebkurā gadījumā, Līgumu izbeidzot pirms termiņa, Puses vienojas par izpildīto darbību vai piegādāto un pieņemto Preces apmaksu.
8.7. Katrai no Pusēm ir tiesības vienpusēji izbeigt Līgumu, rakstiski informējot otru Pusi, ja Līguma izpilde nav iespējama vai tās turpināšana varētu izraisīt starptautisko vai nacionālo sankciju pārkāpumu, tostarp gadījumā, ja otrai Pusei, tās patiesajam labuma guvējam vai ar to saistītām personām ir piemērotas starptautiskās vai nacionālās sankcijas, tostarp Eiropas Savienības, Latvijas Republikas vai citu Eiropas Savienības vai Ziemeļatlantijas līguma organizācijas (NATO) dalībvalstu noteiktās sankcijas.





9. LĪGUMA IZPILDĒ IESAISTĪTĀ APAKŠUZŅĒMĒJU NOMAIŅA UN JAUNA APAKŠUZŅĒMĒJU PIESAISTE
9.1. Piegādātājs Līguma izpildi var nodot apakšuzņēmējam tikai pēc Pasūtītāja rakstiska apstiprinājuma saņemšanas un ievērojot Publisko iepirkumu likuma 62. panta nosacījumus. Pasūtītāja apstiprinājums nav nepieciešams iepirkumā ietvaros Piegādātāja dokumentos norādītajiem apakšuzņēmējiem.
9.2. Apakšuzņēmējam jāatbilst iepirkumā noteiktajām apakšuzņēmēju kvalifikācijas prasībām.
9.3. Pirms Līguma daļas nodošanas apakšuzņēmējam Piegādātājs iesniedz Pasūtītājam paziņojumu, kurā norāda Līguma daļu, kuras izpildi Piegādātājs plāno nodot apakšuzņēmējam, apakšuzņēmēja, kuram Piegādātājs ir paredzējis nodot Līguma daļas izpildi nosaukumu un reģistrācijas numuru. Paziņojumam Piegādātājs pievieno iepirkumā noteiktos apakšuzņēmēja kvalifikācijas dokumentus.
9.4. Pasūtītājs 5 (piecu) darba dienu laikā pēc Piegādātāja Līguma 9.3. punktā minētā paziņojuma un tam pievienoto dokumentu saņemšanas dienas apstiprina Līguma daļas izpildes nodošanu apakšuzņēmējam, vai neapstiprina Līguma daļas izpildes nodošanu apakšuzņēmējam gadījumā, ja:
9.4.1. paziņojums neatbilst Līguma 9.3. punktā noteiktajām prasībām vai
9.4.2. apakšuzņēmējs neatbilst iepirkumā noteiktajām apakšuzņēmēju kvalifikācijas prasībām, vai
9.4.3. attiecībā uz konkrēto apakšuzņēmēju tiek konstatēts interešu konflikts Publisko iepirkumu likuma izpratnē vai citu normatīvo aktu izpratnē, vai 
9.4.4. netiek ievēroti Publisko iepirkumu likuma 62. panta nosacījumi attiecībā uz apakšuzņēmēja nomaiņu vai jauna apakšuzņēmēja piesaisti.
9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punkta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. pantā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.6. Līguma daļas izpildes nodošana apakšuzņēmējam nerada līgumiskas attiecības apakšuzņēmēja un Pasūtītāja starpā.
9.7. Pasūtītāja apstiprinājums attiecībā uz Līguma daļas izpildes nodošanu apakšuzņēmējam neatbrīvo Piegādātāju no Līgumā noteikto saistību izpildes un nemazina Piegādātāja atbildību uz apakšuzņēmējam nodotās Līguma daļas izpildi.

10. NEPĀRVARAMA VARA
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
10.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10.3. Ja nepārvaramas varas apstākļi ilgst ilgāk par 1 (vienu) mēnesi, ikviena no Pusēm ir tiesīga vienpusēji izbeigt Līgumu, nesedzot zaudējumus, kas šādā gadījumā varētu rasties otrai Pusei saistībā ar Līguma izbeigšanu.

11. CITI NOTEIKUMI
11.1. [bookmark: _Hlk101522951]Līgums ir saistošs Pasūtītājam un Piegādātājam, kā arī visām trešajām personām, kuras likumīgi pārņem viņu tiesības un pienākumus.
11.2. Jebkuras nesaskaņas, domstarpības vai strīdi saistībā ar Līguma izpildi starp Pusēm tiek risināti sarunu ceļā. Gadījumā, ja Puses 15 (piecpadsmit) dienu laikā nespēj vienoties, attiecīgais Pušu strīds saistībā ar Līgumu izšķirams Latvijas Komersantu šķīrējtiesā, reģistrācijas Nr. 40003963576, rakstveidā procesā, viena šķīrējtiesneša sastāvā saskaņā ar šķīrējtiesas reglamentu un spēkā esošajiem normatīvajiem aktiem, pieņemot, ka, ja atbildētājs nesniedz atsauksmi uz prasību, atbildētājs pilnībā atzīst iesniegto prasību, vai pēc prasītāja izvēles Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
11.3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
11.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
11.5. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Pusēm ir saistoši iepirkuma dokumentācijā paredzētie noteikumi.
11.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
11.7. Pušu pārstāvji:
11.7.1. Pasūtītāja pārstāvis: ___________________ mob.tel.____________, e-pasta adrese: ___________________;
11.7.2. Piegādātāja pārstāvis: ___________________ mob.tel.____________, e-pasta adrese: ___________________.
11.8. Korespondence, kas saistīta ar Līguma izpildi, ir iesniedzama rakstiski latviešu valodā uz attiecīgās Puses Līgumā norādīto juridisko adresi vai elektroniskā pasta adresi. Korespondence uzskatāma par saņemtu:
11.8.1. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs); 
11.8.2. ja nodota personīgi pret parakstu - dienā, kad tā nogādāta saņēmējam;
11.8.3. [bookmark: _Hlk101522882]ja nosūtīta pa elektronisko pastu, ar atbilstošas saņemšanas atskaites saņemšanas brīdi, bet ne vēlāk kā otrajā darba dienā pēc elektroniskā pasta nosūtīšanas dienas. 
11.9. Puses Līguma darbības laikā apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
11.10. Ja kādai no Pusēm tiek mainīts juridiskais statuss, Pušu amatpersonu paraksta tiesības vai kādi Līgumā minētie Pušu rekvizīti, tālruņa, elektroniskā pasta adreses, adreses u.c., tad attiecīgā Puse nekavējoties rakstiski paziņo par to otrai Pusei. Ja Puse neizpilda šā punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
11.11. Ja Līguma izpildes laikā Puses konstatē pretrunas iepirkuma, Piegādātāja piedāvājuma un Līguma noteikumos, tad noteikumu spēkā esamība nosakāma ar šādu prioritāšu kārtību: Iepirkuma nolikuma un tehniskās specifikācijas noteikumi; Līguma noteikumi; Piegādātāja piedāvājums iepirkumā.
11.12. Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lappusēm (neskaitot pielikumus). Pie katras no Pusēm glabājas abpusēji parakstīta Līguma elektroniskā versija. **
11.13. Pušu pilnvarotie pārstāvji ir atbildīgi par Līguma izpildes uzraudzīšanu, tajā skaitā par Preces pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sastādīšanu. 
11.14. Līgumam kā tā pielikumi tiek pievienoti šādi dokumenti:
11.14.1.  Piegādātāja iesniegtā tehniskā specifikācija;
11.14.2.  Piegādātāja iesniegtais finanšu piedāvājums.



12. PUŠU REKVIZĪTI UN PARAKSTI

	Pasūtītājs:
SIA „ZAAO”
reģistrācijas numurs 44103015509
adrese Rīgas 32, Valmiera,
Valmieras novads, LV-4201 
tālr. 64281250,
e-pasts pasts@zaao.lv 
Banka: _______
SWIFT kods: ______________
Konta Nr. ____________



Valdes priekšsēdētājs 
G.Kukainis  __________________
	Piegādātājs:





DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU


*Pasūtītājs nodrošina Līguma parakstīšanu elektroniski ar drošu elektronisko parakstu, kas satur laika zīmogu.
**Ja līgums tiek parakstīts pašrocīgi, Līguma 11.12. punkts tiek izteikts šādā redakcijā: Līgums sagatavots 2 (divos) eksemplāros, katrs uz __ (____) lappusēm (neskaitot pielikumus), ar vienādu juridisku spēku, no kuriem viens eksemplārs glabājas pie Pasūtītāja, otrs – pie Piegādātāja.

